**VÁLLALÁSI FELTÉTELEK, ÍRÁSOS TÁJÉKOZATÓ**

**A „B” kategóriás gépjárművezető képzés és vizsgára bocsátás feltételeiről**



### A KÉPZŐ SZERV ADATAI

Neve: GO Autósiskola

Címe: 6724 Szeged, Szent Gellért u 4.

Telefonszáma: 06-70-740-6163

E-mail: info@goautosiskol.hu

Web: goautosiskola.hu

Felnőttképzési nyilvántartási szám:

Képzési engedélyszám: KÖFÁT/9435-4/2023/KGHF

Cégforma**:** Egyéni vállalkozás

Székhelye: 6769 Pusztaszer, Honfoglalás u. 26.

Nyilvántartási száma: 52940251

Adószám: 75974514-1-26

Bankszámlaszám: 11735005-26076102 OTP Bank Nyrt.

#### AZ ISKOLAVEZETŐ

####  Neve: Magyar Tibor

Email: magyar.tibor@goautosiskol.hu

Tel: 0670/324-9954

Ügyfélfogadási időpontja: írásos egyeztetés alapján e-mailen

1. **AZ ÜGYFÉLFOGADÓ CÍME:** 6724 Szeged, Szent Gellért u. 4. Telefonszáma: 0670/740-6163

Az ügyfélfogadás időpontjai:

Kedd: 11:00-13:00, Péntek: 10:00 -17:00

### A TANTEREM CÍME: 6724 Szeged, Szent Gellért u. 4.

**Kérjük, hogy az alábbi információkat figyelmesen olvassa el és bármilyen felmerülő kérdéssel kapcsolatban forduljon az ügyfélszolgálatunkhoz vagy az iskolavezetőhöz.**

### A TANFOLYAMRA VALÓ FELVÉTEL MÓDJA

* 1. A 24/2005. (IV.21.) GKM rendelet szerint közúti járművezetőket tanfolyamon kell képezni. Valamennyi tanfolyamunk esetében teljes képzési szolgáltatást biztosítunk, mely elméleti és gyakorlati részekből áll. A jelentkezés alkalmával ellenőrizzük, hogy a jelentkező

(továbbiakban: ügyfél) megfelel-e a rendeletben foglalt feltételeknek.

* 1. **Nyomtatványok kitöltése:** Ügyfélszolgálati irodánkban az adott kategóriára jelentkezési lapokat adunk át. A jelentkezési lapokon csak a vastagon keretezett részeket és a

nyilatkozatot kell kitölteni. Tollal lehetőleg nyomtatott betűkkel írjon. A megfelelő helyeken viszont saját kezűleg kell aláírni.

* 1. **Jelentkezéskor** személyi igazolvány, orvosi alkalmasság igazolása, bizonyítvány, és ha van vezetői engedély, akkor ezeknek a bemutatása szükséges.
	2. A jelentkezési lapon nyilatkoznia kell az alapfokú iskolai végzettségének meglétéről, amit

bizonyítvánnyal támaszt alá, illetve (jelezni kell, ha járművezetéstől eltiltási szankció alatt áll/állt.)

#### A bizonyítványt az Autósiskolában be kell mutatni jelentkezéskor. Elméleti vizsgára a tanulónak magával kell vinnie!

* 1. **díjbefizetés:** Banki átutalással készpénzzel vagy bankkártyával a helyszínen, iskolánk ügyfélszolgálati irodájában lehetséges. Kivétel a cégtulajdonosnál gyakorlat vezetés során telefonos alkalmazáson keresztül, helyszínen számlázóprogramon és készpénzben nyugta ellenében.
	2. **pótvizsgadíj befizetése:**

Az esetleges elméleti pótvizsgadíjat, akár rögtön a sikertelen vizsga után, a következő vizsga időpontjának egyeztetésével ott kell rendezni az elméleti vizsga helyszínén. Cím: 6728 Szeged, Kereskedő köz 5/A-5/B.

* 1. **E-Learning képzés:** Iskolánkban lehetőség van az elméleti képzést E-Learning képzéssel elvégezni.

### AZ ELŐÍRT EGÉSZSÉGI ÉS PÁV ALKALMASSÁGI VIZSGÁLATOK KATEGÓRIÁNKÉNT

* 1. **Egészségi alkalmasság:** Jelentkező köteles az alkalmassági vizsgálat elvégzésére az első fokon jogosult orvosnál (háziorvos, üzemorvos, üzem-egészségügyi szakrendelés)

megjelenni, magát a szükséges 1. csoportú egészségi alkalmassági vizsgálatnak alávetni.

* 1. **Pályaalkalmasság**: Iskolánk által szervezett tanfolyamokra, ill. a vizsgák letételéhez

általában nem szükséges a pályaalkalmassági vizsgálat. Előzetes pályaalkalmassági vizsgálat csak akkor szükséges, ha azt az orvosi vizsgálat során vagy egyébként azt elrendelték.

### A TANFOLYAMRA TÖRTÉNŐ FELVÉTEL ÉS A VIZSGÁRA BOCSÁTÁS FELTÉTELEI KATEGÓRIÁNKÉNT

* 1. **Életkor:** Tanfolyamra csak az vehető fel, aki a külön jogszabályban meghatározott életkort,

"B kategória" 17 évét betöltötte, vagy annál legfeljebb 6 hónappal fiatalabb.

Elméleti vizsgára csak az bocsátható, aki legfeljebb az előírt életkornál 3 hónappal fiatalabb. Gyakorlati vizsgát az tehet, aki a külön jogszabályban meghatározott életkort betöltötte.

**Külföldi állampolgárok** iskolai végzettség igazolására szóló eredeti,- vagy közjegyző, vagy a kiállító által hitelesített példányával, külföldi bizonyítványok és oklevelek esetén az eredeti okmánnyal és annak hiteles fordításával (kivéve, ha adott formájában és tartalmában

szerepel a közlekedési hatóság által létrehozott „Bizonyítvány és oklevél mintatár”-ban).

Vagy a három hónapnál nem régebbi magyarországi felsőoktatási intézmény által kiadott hivatalos hallgatói jogviszony igazolás.

* 1. **Rendőrségi záradék:** Csak speciális esetekben kell (pl. Külföldi állampolgár az illető, vagy korábban szabálysértést követett el, ill. eltiltás alatt áll stb.)
	2. **Az összes anyagot**, a nyilvántartó lapot, a jelentkezési lapot, iskolai végzettséget igazoló bizonyítvány hitelesített másolatát és az orvosi igazolást az ügyfélszolgálati irodában kell leadni. A felkellékezett jelentkezési lap adategyeztetése és átvizsgálása után

szerződéskötésre kerül sor. Szintén itt kezdeményezheti - az igazoló okirat bemutatásával - tanfolyami felmentését.

* 1. **Elméleti vizsga:** Elméleti vizsgára csak az bocsátható, aki a tanfolyam elméleti részét igazoltan elvégezte,

vagy az alól felmentették, az első elméleti vizsgajelentésig az adott tanfolyam megkezdésétől számított kevesebb, mint 9 hónap telt el továbbá a szabályosan kitöltött jelentkezési lapot és mellékleteit: a „7.d”pontban felsorolt anyagokat, tan- és vizsgadíj befizetését igazoló bizonylatot ügyfélfogadó irodánkban időben leadta, illetve a tan- és vizsgadíjat befizette, a gépjármű vezetésére jogosító vezetői engedély megszerzésére irányuló vizsga esetében az alapfokú iskolai végzettség meglétéről a jelentkezési lapon nyilatkozik illetve bemutatja.

Az első elméleti vizsgát mindenképp a tanfolyam megkezdésétől számított 9 hónapon belül meg kell próbálni!

Amennyiben a tanuló a tanfolyam kezdetétől számított tizenkét hónapon belül nem teszi le sikeresen az elméleti vizsgáit, akkor csak a teljes tanfolyam megismétlését

követően jelenthető ismét elméleti vizsgára.

* 1. **Nem magyar állampolgárnak** a vezetői engedély kiadásához 6 hónapos itt tartózkodási engedély szükséges. Nem kell a hat hónapos magyarországi tartózkodás, ha a kérelem a belföldön korábban megszerzett vezetői engedély pótlására vagy a külföldön

megszerzett vezetői engedély honosítására irányul. Ugyanígy az EU polgárokra sem vonatkoznak a fentiek.

* 1. **Gyakorlati vizsga:** forgalmi vizsgatárgyakból vizsgára csak azbocsátható, aki az összes elméleti tárgyból sikeresen vizsgázott, és az adott tanfolyam kötelezően előírt gyakorlati részét elvégezte és a kötelezően előírt menettávolságot igazoltan teljesítette.

Elméleti és gyakorlati vizsgán való részvételnek a feltétele: személyi igazolvány, lakcímkártya, ha már van meglévő vezetői engedély, illetve ki nem váltott vezetői engedély esetében a vizsgáról szóló igazolás eredeti példánya. Ezek hiányában a vizsgán való részvétel nem lehetséges! Ezen dokumentumok fénymásolatai nem helyettesítik az eredeti okmányokat.

### A VIZSGAIGAZOLÁS

A vezetői engedély kiadásának feltételéül az a vizsgázó tett eleget, aki az előírt vizsgatárgyakból megfelelt, vagy azok teljesítése alól jogszabály alapján felmentést kapott.

A vizsgaközpont a sikeres vizsgáról kiállított vizsgaigazolást elektronikus úton, az illetékes kormányhivatal részére küldi meg!

A sikeres vizsgát követően 3 munkanap elteltével a Kormányablaknál lehet jelentkezni a jogosítványért, személyi igazolvánnyal, lakcímkártyával, elsősegély kártyával, valamint az eredeti orvosi alkalmassági igazolással.

### AZ ELSŐSEGÉLY-NYÚJTÁSI ISMERETEK MEGSZERZÉSÉRE VONATKOZÓ RENDELKEZÉSEK

* 1. Az alapfokú ismereteket elsajátítani tanfolyam keretében, ill. tanfolyam mentesen is megengedett. Vizsgázni kizárólag a Magyar Vöröskeresztnél lehet. A vizsgadíj 19.900 Ft. A Csongrád Megyei Vezetőség címe: SZEGED PLAZA 6724 Szeged, Kossuth Lajos sgt. 119.

Telefonszáma:70/933-8045.

* 1. Az elsősegély ismeretek megszerzését tanúsító Igazolás bemutatása alóli mentesítések:

A vizsgaigazolás kiadásához az elsősegélynyújtásból előírt ismeretek megszerzését tanúsító

* + - a Magyar Vöröskereszt által kiállított - igazolás (a továbbiakban: Vöröskeresztes igazolás) megszerzésének kötelezettsége alól mentesülnek a külön jogszabály[176](http://www.complex.hu/jr/gen/hjegy_doc.cgi?docid=A0500024.GKM&timeshift=0&lbj176param) alapján:
		- az orvostudományi egyetemen szerzett orvosi, fogorvosi, gyógyszerészi,
		- az állatorvos-tudományi egyetemen szerzett állatorvosi,
		- védőnői,
		- dietetikusi,
		- mentőtiszti,
		- gyógytornász,
		- egészségügyi szakoktatói,
		- diplomás ápolói oklevéllel (képesítéssel) rendelkezők, valamint
		- a közegészségügyi felügyelői főiskolai szakon végzettek, és
		- az egészségügyi szakközépiskolát (szakiskolát) végzettek, továbbá minden olyan vizsgázó, aki:
		- 1969. július 1-je és 1983. december 31-e között „D” kategóriára vezetői engedélyt, vagy

„trolibusz” kategóriára járművezetői engedélyt szerzett;

* + - 1984. január 1-je után:

bármely járműkategóriára vezetői engedélyt,

„trolibusz” kategóriára járművezetői engedélyt,

„Mezőgazdasági vontató”, „Segédmotoros kerékpár”, „Lassú jármű” kategóriában közúti járművezetői jogosultságot szerzett.

A mentesítési kérelmek elbírálásakor a szakma megnevezését és a szakképesítés

szakmai tartalmát kell meghatározónak tekinteni. Amennyiben a mentesítés érdekében az elsősegély-nyújtási ismeretek megszerzését tanúsító igazolás alátámasztására külföldön,

illetve nem magyar nyelven kiállított iratot nyújtanak be, azt hiteles magyar fordítással és a Magyar Vöröskereszt által kiállított megfelelőségi nyilatkozattal is el kell látni.

További mentesítés a Vöröskeresztes igazolás megszerzése alól nem adható.

### A VIZSGAHELYEK CÍME:

### KAV Közlekedési Alkalmassági és Vizsgaközpont:

1. Elméleti vizsga helye: Szeged, Kereskedő köz 5/A-5/B. szám alatti „B” épületben lévő tanterem.
2. Gyakorlati vizsga kiindulási helye: Szeged, Kereskedő köz 5/A-5/B. szám tanpálya.
3. **„B” járműkategória**

SZEMÉLYGÉPKOCSI

"B" kategóriával a (forgalmi engedély bejegyzése alapján) legfeljebb 3500 kg megengedett legnagyobb össztömegű, a vezetőülésen kívül legfeljebb 8 állandó ülőhellyel rendelkező gépkocsi, amely lehet

személygépkocsi vagy kis tehergépkocsi is.

Az ilyen gépkocsival, "B" kategóriás, nem kezdő vezetői engedély birtokában könnyű (a forgalmi engedélyből megállapíthatóan legfeljebb 750 kg megengedett legnagyobb össztömegű) pótkocsit korlátozás nélkül szabad vontatni. Az összekapcsolt járművek megengedett legnagyobb együttes össztömege így elérheti a 4250 kg-ot.

Nehéz (a forgalmi engedélyből megállapíthatóan 750 kg-ot meghaladó megengedett legnagyobb össztömegű) pótkocsinak "B" kategóriás, nem kezdő vezetői engedéllyel való vontatásához két feltételnek kell teljesülnie:

* a nehéz pótkocsi (forgalmi engedélyből megállapítható) megengedett legnagyobb össztömege nem haladja meg a vonó gépkocsi (forgalmi engedélyből megállapítható) saját tömegét, és
* az összekapcsolt járművek megengedett legnagyobb együttes össztömege (vagyis a két forgalmi engedélyből megállapítható megengedett legnagyobb össztömegek összege) nem haladja meg a 3500 kg-ot.

Még milyen jármű vezetésére jogosít?

A "B" kategóriára érvényesített vezetői engedéllyel vezethető még - az orvosi érvényesség lejártát

követően is, de legfeljebb az engedély kiállítását követő tíz évig - a mezőgazdasági vontató és könnyű pótkocsija, a segédmotoros kerékpár, a lassú jármű és pótkocsija, a kerti traktor és az állati erővel vont jármű. A vezetési jogosultság első nemzetközi kategória megszerzésének napjától számított két évig a vezetői engedély kezdő vezetői engedélynek minősül. Kezdő vezetői engedély birtokában a járművezető 2 évig, utánfutót nem vontathat, 18 éves életkorának betöltéséig a járművezetőt a kezdő vezetői engedély csak belföldön történő járművezetésre jogosítja.

**Tanfolyam tantárgyai**

|  |  |  |
| --- | --- | --- |
| **Elmélet** | **Gyakorlat** |  |
| **Közlekedési ismeretek** | **Alapoktatás** | **9 óra** |
| **Szerkezeti és üzemeltetési ismeretek** | **Főoktatás** | **20 óra** |
| **Járművezetés elmélete** | **Vizsgaóra** | **1 óra** |
| **Elmélet összesen: 28 óra** | **Gyakorlat összesen:** | **30 óra** |

**Tandíjak és vizsgadíjak**

**Teljes képzési szolgáltatás** alatt értendő az a képzés, amely a jogszabályban leírt KRESZ tanfolyam elvégzése és a minimum 29 levezetett gyakorlati óra teljesül. **Az igénybe vett akciós elméleti képzésből a** **tandíjkülönbözetet a képzésünket 29 levezetett óra előtt bármilyen okból megszakító tanulóknak az iskola részére vissza kell fizetniük!** **A 29 vezetési óra teljesülése után az autósiskolát elhagyó tanulónak egyszeri adminisztrációs díjat kell megfizetni!** Alapoktatásnál a tanpálya igénybevételéhez tanpályahasználati díjat kell fizetni. Ez korlátlan pályahasználatra jogosítja a tanulót kizárólag a GO Autósiskola által a tanuló nevére kiadott, és a KAV által hitelesített vezetési kartonnal.

|  |  |  |
| --- | --- | --- |
|  | **TANTERMI képzés esetén hatósági vizsgafelkészítővel** | **E-LEARNING****képzés esetén (6 hónapos hozzáféréssel)** |
| **Elmélet** | **59000 Ft** | **59 000 Ft**  |
| **gyakorlati alapóra díja**  | **8.500 Ft-tól /8-16 óra közötti kezdési idő** | **8.500 Ft-tól /8-16 óra közötti kezdési idő** |
| **Forgalmi vizsgaóra díja** | **14.000 Ft** | **14.000 Ft** |

|  |  |  |
| --- | --- | --- |
| **Tanpálya használati díj** | **12 000 Ft** | **12 000 Ft** |
| **GYAKORLATI****VEZETÉS óraszámai** | **9 járműkezelés + 14 városi vezetés + 4 országúti vezetés + 2 éjszakai vezetés + 1 Forgalmi vizsgaóra****Összesen: 30 óra** | **9 járműkezelés + 14 városi vezetés + 4 országúti vezetés + 2 éjszakai vezetés + 1 Forgalmi vizsgaóra****Összesen: 30 óra** |
| **VIZSGADÍJ (elmélet****+ forgalom)** | **4 600 Ft + 11 000 Ft** | 1. **600 Ft + 11 000 Ft**
 |

**Egyéb díjak:**

* gyakorlati vezetés 16-08 óra közötti kezdési idő esetén: alapdíj +20% felár
* gyakorlati vezetés szombaton: alapdíj +35% felár
* gyakorlati vezetés vasárnap és ünnepnapokon: alapdíj +60% felár
* gyakorlati vezetés gyorsított képzés esetén: alapdíj +75% felár
* 2 órás gyakorlati vezetés autópályán: 32.000 Ft/2 óra
* ki és belépő adminisztrációs díj: 15.000. Ft
* elméleti pótvizsga ügyintézési díj: 1.000 Ft/db
* elméleti pótóra díj: 5.000 Ft/tanóra
* E-learning pót tananyag 10 óra/30nap : 15.000 Ft

**FIGYELEM! A feltüntetett árak a legkedvezőbb vezetési alapóra díjakat tartalmazzák, egyes oktatónként az vezetési alapóra díjak eltérőek lehetnek!**

**Az iskolavezető saját hatáskörben egyedi kedvezmének kiadására jogosult!**

**A gyakorlati órák fizetése esetén a választott oktatói alapdíjat kell előre megfizetni!**

**A százalékos felár díjak a képzés végén kerülnek. A képzés befejezésekor vagy legkésőbb a forgalmi vizsga előtt kell megfizetni. Tartozás esetén a tanuló nem kezdheti meg a forgalmi vizsgát!**

**KÖTELEZŐ ÓRASZÁMOK, ÓRADIJAK ÉS TELJESÍTENDŐ MENETTÁVOLSÁGOK A KÖZÚTI JÁRMŰVEZETŐ-KÉPZŐ TANFOLYAMOKON:**

**Érvényes: 2013.09.04-től**

|  |  |  |  |
| --- | --- | --- | --- |
| **kateg.** | **életkor** | **Alapismeretek. Elméleti tanrárgyak** | **Járművezetési gyakorlat** |
|  |  | **∑óra** | **K** | **je** | **Szü** | **Mu** | **∑óra** | **Alap** | **Fő** | **F/v** | **F/o** | **F/h** | **F/é** | **Vizsga-óra** | **Kötelező KM** |
| **AM** | 14 | **16** |  |  |  |  | **10** | 4 | 6 |  |  |  |  | 1 | 100 |
| **A1, A2** | 16,18 | **22** | 10 | 4 | 4 |  | **16** | 6 | 10 | 8 | 2 |  |  | 1 | 240 |
| **A1/B** |  | **3** | 1 | 1 | 1 |  | **2** | 1 | 1 |  |  |  |  | 1 | 30 |
| **A2…**2) |  |  |  |  |  |  | **12** | 4 | 8 | 6 | 2 |  |  | 1 | 180 |
| **A2…**3) |  | **3** | 1 | 1 | 1 |  | **8** | 2 | 6 | 4 | 2 |  |  | 1 | 120 |
| **A…**4) |  |  |  |  |  | - | **12** | 4 | 8 | 4 | 4 | - | - | 1 | 180 |
| **A…**5) |  | **3** | 1 | 1 | 1 | - | **8** | 2 | 6 | 4 | 2 | - | - | 1 | 120 |
| **A…**2) |  |  |  |  |  | - | **16** | 6 | 10 | 8 | 2 | - | - | 1 | 240 |
| **A**…3) |  | **3** | 1 | 1 | 1 |  | **10** | 4 | 6 | 4 | 2 | - | - | 1 | 150 |
| **A**…6) |  | **22** | 12 | 6 | 4 |  | **26** | 10 | 16 | 11 | 5 | - | - | 1 | 390 |
| **B** | 17 | **28** | 20 | 6 | 2 |  | **29** | 9 | 20 | 14 | 4 | - | 2 | 1 | 580 |
| **C** | 18 | **64** | 20 | 10 | 24 | 10 | **16** | 4 | 16 | 6 | 4 | - | 2 | 1 | 348 |
| **C+E** | 18 | **12** | 4 | 4 | 4 |  | **12** | 4 | 8 | 4 | 4 | - | - | 1 | 168 |

Rövidítések:

K = Közlekedési alapismeretek A = Alapoktatás

Je = Járművezetés elmélete F = Főoktatás

Szü = Szerkezeti és üzemeltetési ismeretek F/v = városi vezetés F/o = országúti vezetés

Mu = Munkavédelem, tűzvédelem, szállítás F/h = hegyvidéki vezetés F/é = éjszakai vezetés

Egy elméleti óra időtartama 45 perc, amely duplaóra esetén összevonható szünet nélkül 90 percként. Tantermi tanfolyam esetén maximum 4 óra elméleti oktatás tartható.

Egy gyakorlati óra időtartama 50 perc, amely duplaóra esetén összevonható 100 percként.

Alapoktatási szakaszban egy tanulónak egy napon legfeljebb 2 óra tartható. Főoktatási szakaszban egy tanulónak egy napon maximum 4 óra tartható, amely első 2 óra után 1 óra szünetet kötelező tartani.

A gyakorlati órákban maximum 10 % időbeli eltérés lehetséges a tervezettől, ez 5 percnek felel meg. Az ezen felüli késés után az óra nem megkezdhető!

1. **JÁRMŰHASZNÁLATI DÍJAK ÉS A VÁLASZTHATÓ TÍPUSOK**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor- szám** | **Oktató neve** | **Kate- gória** | **Jármű típus** | **Hajtó- anyag** | **alap óradíj Ft** | **Telefonszám** | **Rendszám** |
| 1 | Magyar Tibor | B | Toyota Aygo X  | benzin | 8.500 | +36707406163 | AACS-750 |
| 2 | Tóth Csaba Zoltán | B | KIA Venga | dizel | 9.800 | +36303994607 | AALL-665 |
| 3 | Törökné Kerekes Ottilia | B | Hyundai I30 | benzin | 8.500 | +36305866808 |  SYL-721 |
| 4 | Hatvan Márta Ágnes | B | Renault Modus |  dizel | 8.500 | +36309114650 | AADL-423 |
| 5 | Tarjányi István Tarján | B | Renault Megane 3  | dizel | 9.900 | +36304233513 | LIR-330 |
| 6 | Bálint Ildikó | B | Suzuki Baleno  | benzin | 9.500 | +36303605047 | PED-254 |

**Az oktatás alvállalkozó igénybevételével közvetített szolgáltatásként történik.**

Külső körülmények változása esetén (pl. oktatói óradíj-emelés, indokolt gazdasági okok, pl. üzemanyagár-emelkedés stb.) képzőszervünk fenntartja a jogot az óradíjak időközben történő változtatására, amelyről tanulóinkat 10 nappal a változtatás előtt e-mailben tájékoztatunk.

### A HIÁNYZÁS PÓTLÁSA ÉS ANNAK KÖLTSÉGEI

* 1. A kötelezően előírt minimális óraszámokat az elméleti és gyakorlati foglalkozásokon mindenkinek teljesítenie kell. Hiányzás esetén a mulasztást pótolni kell. Vizsgára csak ezt követően írható ki az ügyfél.
	2. **Az elméleti tantermi KRESZ tanfolyamon a hiányzás pótlására megtartott tanóráért fizetni kell. A pótlás díja: 5000 Ft/tanóra.**
	3. **A gyakorlati vezetés lemondására 24 órával a tervezett időpont előtt van lehetőség, amit gyakorlati oktatónak kell jelezi. A 24 órán belül lemondott óra rendelkezésre állás idejét a tanuló köteles megfizetni az aktuális díjszabás szerint!**

### AZ EGYES TANTÁRGYAK HALLGATÁSA ÉS VIZSGÁJA ALÓLI MENTESÍTÉS FELTÉTELEI

* 1. Az iskolavezető mentesítheti azt az ügyfelet, aki a tantárgynak megfelelő szakirányú képesítéssel rendelkezik.

#### Akit a fenti módon az iskolavezető mentesített, azt kérésére a Közlekedési Alkalmassági és Vizsgaközpont Nonprofit Kft. mentesíti az adott tárgy vizsgakötelezettsége alól. (Ebben az esetben csatolni kell a mentesítés alapjául szolgáló okirat fénymásolatát.)

* 1. A mozgáskorlátozott, vagy siket, a tanfolyam elméleti tantárgyainak foglalkozásain való részvétel alól - kérésére - az iskolavezető mentesíti. A mentesített ügyfél felkészítésében Iskolánk az ügyféllel kötött külön megállapodás alapján - kérésre - közreműködik.

*(A Vizsgaközponttól kapott engedély alapján az írásbeli, vagy a számítógépes elméleti vizsga helyett:)*

a – szakorvosi igazolással rendelkező – hallássérült személy, aki a magyar jelnyelvet használja, kérésére magyar jelnyelven, a Jelnyelvi Tolmácsok Országos Névjegyzékében nyilvántartott jelnyelvi tolmács közreműködésével szóbeli vizsgát tehet.

* 1. **A magyar nyelvet nem anyanyelvi szinten beszélő**, közúti járművezetők elméleti vizsgája kizárólag számítógépes elméleti vizsga (a továbbiakban: SZEV) formájában bonyolítható le.

A rendelkezésre álló különböző nyelvű SZEV - vizsgaanyagok közül a vizsgázó állampolgárságára tekintet nélkül választhat. Tolmács közreműködésével történő vizsgára a tolmácsot a közlekedési hatóság az Országos Fordító- és Fordításhitelesítő Irodától rendeli ki. Ha az Országos Fordító- és Fordításhitelesítő Iroda a tolmácsolást nem tudja biztosítani, akkor annak ellátására a kiválasztott nyelvben jártas más alkalmas személyt kell kirendelni. A tolmács közreműködésével történő elméleti vizsgaigényt a kért vizsgaidőpontot megelőzően legalább 15 nappal korábban kell benyújtani a vizsgaközponthoz.

### A TANULÓ ÁTHELYEZÉS ÉS A TELJESÍTETT OKTATÁSRÓL SZÓLÓ IGAZOLÁS

**KIADÁSÁNAK MÓDJA, A TANULÓ ÁTHELYEZÉS KÖVETKEZMÉNYEI, IRATTÁROZÁS**

A tanulónak joga van másik iskolához való távozásra. Felhívjuk a figyelmet arra, hogy a képzésre irányuló

szerződést (Felnőttképzési szerződés) egyoldalúan csak igen alapos indokkal érdemes megszakítani, mert

annak anyagi vonzata is van. A Képzési Igazolást iskolánk állítja ki, és a nálunk teljesített oktatásokról hivatalos igazolást adunk ki, az írásbeli kérelemtől számított 3 munkanapon belül, a pénzügyi elszámolást követően (vezetési karton alapján). A képzést befejező és az iskolától távozó tanuló anyagát, valamint az összes képzéssel kapcsolatos anyagot 5 évig archiváljuk. Képzőszervünk jogosult a tanulóval kötött szerződéstől

 elállni, amennyiben a tanuló a biztonsági, munkavédelmi előírásokat nem tartja be, vagy olyan magatartást tanúsít, amely az oktatóit, vagy a képzőszerv érdekeit sérti, vagy károsítja. Ebben az esetben a Képzőszerv a képzésről képzési igazolást állít ki, és a tanfolyam megszakítására vonatkozó szabályok az irányadóak.

1. **OKTATÁSI HELYSZÍNEK CÍME:**

Elméleti oktatás: 6724 Szeged, Szent Gellért u. 4.

Gyakorlati oktatás váltási helye: 6724 Szeged, Szent Gellért u. 4., ill. az oktatóval egyeztetett helyen.

Tanpálya: 6722 Szeged Etelka sori tanpálya, Szeged II. Ker. 10010 hrsz. (OMV benzinkút mögött)

#### Tájékoztatás A Tanulók órán való útvonal figyeléséről, tanulásáról:

A vonatkozó jogszabály szerint „oktatás során a járművön a tanuló, a szakoktató és az ellenőrzésre jogosult személyek tartózkodhatnak. Ezeken kívül – az ügyfél hozzájárulásával – jelen lehetnek

még szakoktató jelöltek és megfigyelők is" illetve az Iskolavezető, és a tanuló belegyezésével megjelölt más személy is tartózkodhat (pl. szülő).

### A KÉPZÉS FELÜGYELETÉT ELLÁTÓ KÖZLEKEDÉSI HATÓSÁG MEGNEVEZÉSE, CÍME ÉS TELEFONSZÁMA

KAV Felügyeleti és Módszertani Igazgatóság Cím: 1033 Budapest, Polgár utca 8-10.

Telefonszám: +36-1-814-1891

#### Engedélyező hatóság:

Építési és Közlekedési Minisztérium Cím: 1054 Budapest, Alkotmány u. 5.

Telefonszám: +36-1-795-3300

### AZ ÜGYFÉL JOGAI ÉS KÖTELEZETTSÉGEI

### Joga van az ügyfélnek:

### a) A képzés megkezdése előtt tájékozódni és megismerni a képzőszerv vállalkozási feltételeit. (TÁJÉKOZTATÓ)

### b) A TÁJÉKOZTATÓ-ban ígért szolgáltatásokat a képzőszervtől írásban számon kérni, és igénybe venni.

### c) A képzést megszakítani, a tandíj visszajáró részét visszakérni (kivéve az elkezdett elméleti oktatás díját),

### a teljesített oktatásról igazolást kérni.

### d) Az elméleti tanfolyamon a tanuló mulasztását ingyenesen pótolni (kivéve pótfoglalkozás).

### e) Több tantermi elméleti tanfolyamot is az egyszer kifizetett díjért igénybe venni (vizsga előtt, annak sikere érdekében, egy képzésen belül).

### f) Egyeztetni a gyakorlati vezetés időpontját és a váltás helyét oktatójával.

### g) Az elméleti vizsgák időpontját a Közlekedési Alkalmassági és Vizsgaközponttal, a gyakorlati vizsgák

### időpontját pedig az arra illetékes oktatóval.

### h) Oktatót, járműtípust választani és azon vizsgázni.

### i) Oktatócserét kérni – írásban, a Képzőszerv formanyomtatványának kitöltésével.

### j) Igazolt módon (írásban, és 24 órán túl) lemondani a megbeszélt gyakorlati vezetést.

### k) Hiányozni a gyakorlati vezetésről, ill. nem megjelenni a vizsgákon, de ebben az esetben a felmerülő

### költségek (óradíj, vizsgadíj) a tanulót terhelik. (Sorozatos hiányzás esetén az oktató jogosult az oktatást

### megtagadni, és a vezetési kartont az iskolavezetőnek leadni.)

### Vizsga vagy gyakorlati vezetés esetében a "meg nem jelenés" díját megfizetni, vagy a hatóság által is

### Az ügyfél kötelessége:

### a) A foglalkozásokon józan, kipihent állapotban, az oktatási körülményekhez igazodó öltözetben megjelenni.

### b) Az emberi normákat megtartani és a foglalkozásokon kulturáltan viselkedni, azokon aktívan közreműködni.

### c) A képzőszerv iskolai és pénzügyi rendtartását betartani és a tandíjat minden esetben előre megfizetni.

### d) A tanfolyami órákra készülni és az oktatói utasításokat követni.

### e) A munkavédelmi előírásokat betartani.

### f) A megbeszélt gyakorlati vezetési órákon pontos időben megjelenni. Akadályoztatás esetén

### legalább 24 órával előtte lehet a vezetést lemondani. Ennek hiányában az óradíj felszámításra

### kerül. Késés esetén a percalapon rögzített vezetési óra a késés idejével csökkentett idővel számít

### bele a képzés időtartamába.

### g) Az oktató késése esetén legalább 20 percet várni. Ebben az esetben a szakoktató a kiesett időt köteles a tanulónak pótolni díjmentesen.

### h) A jelentkezésével lekötött képzési szolgáltatást folyamatosan igénybe venni. (Halasztásra csak írásbeli kérelmére van lehetőség.)

### i) Vizsga vagy gyakorlati vezetés esetében a "meg nem jelenés" díját megfizetni, vagy a hatóság által is elfogadott hitelt érdemlő módon igazolni a távolmaradást

### j) A képzést érintő problémái esetén írásban panaszt tenni

### l) Panaszt tenni és jogos esetekben kártérítést követelni.

### m) Titoktartást követelni a képzőszervtől és oktatójától egyaránt a személyiségét érintő kérdésekben.

### n) Képzőszervet váltani - a Tájékoztatóban foglaltak figyelembevételével (a képzőszervünkkel felnőttképzési szerződést kötött tanuló írásbeli kérelmét követő 3 munkanapon belül) pénzügyi elszámolást követően lehetséges.

### A tanfolyamról kizárás

Szeszesital, vagy más hasonlóan ható szer (gyógyszer, kábítószer stb.) hatása alatti

állapotban a képzés bármely szakaszában tilos az oktatáson és a vizsgán való részvétel. Ez a tanfolyamról való azonnali kizárást eredményezi.

Szintén azonnali kizárást jelent, ha valaki a tanfolyam rendjét, fegyelmét súlyosan megszegi.

A tanfolyami képzését egyoldalúan megszakítja és többszöri felszólítás után - az első felszólítástól számított 6 hónap elteltével - sem jelentkezik.

Valótlan adatokat közöl, vagy fontos információkat eltitkol (pl. eltiltás alatt áll).

A megbeszélt és előzetesen lemondásre nem került vezetési órákon a tanuló sorozatosan, de legalább 5 alkalommal nem jelent meg, az oktató jogosult a vezetési kartont leadni.

A tanfolyamról való kizárást az iskolavezető mérlegelését követően, a képzőszerv jogosult a szerződéstől elállni és erről a tanulót írásban értesíteni.

### A HATÁLYOS VIZSGADÍJAK ÉS AZOK MEGFIZETÉSÉNEK MÓDJA „B” kategória

KRESZ elméleti vizsgadíj: 4.600 Ft

Forgalmi vizsgadíj: 11.000 Ft

Elsősegély vizsgadíj: 15.500 Ft

#### A Vizsgadíj befizetése készpénzzel a helyszínen, iskolánk ügyfélszolgálati

**irodájában lehetséges.** Az elméleti pótvizsgadíj befizetése a **Közlekedési Alkalmassági és Vizsgaközpont Nonprofit Kft**-nél (Cím: 6728 Szeged, Kereskedő köz 5/A-5/B. Központi tel.: 06 62/681-628) is lehet. Az autósiskolában történő pótvizsga ügyintézési díja: 1.000 Ft/db.

#### A közlekedési alapismeretek tanfolyam és vizsga díjához nyújtott támogatás

A Kormány 55/2018. (III. 23.) Korm. rendelete szerint a 2018. július 1-jét követően sikeresen letett

„B” kategóriás közúti járművezetői engedély megszerzéséhez szükséges közlekedési

alapismeretek vizsga díjához, illetve a hozzá kapcsolódó közlekedési alapismeretek tanfolyam díjához támogatás igényelhető.

#### Jogosultsági feltételek

A támogatást az a személy veheti igénybe, aki

Jogosult vagy visszaigényelni a teljes elméleti képzés díját, ha olyan magyar állampolgár vagy, aki a sikeres B-kategóriás közlekedési alapismeretek vizsga napján nem töltötte be a 20. életévét. Vagy a kötelező egészségbiztosítás ellátásairól szóló törvény szerinti csecsemőgondozási díjban, gyermekgondozási díjban vagy a családok támogatásáról szóló törvény szerinti gyermekgondozást segítő ellátásban részesült, feltéve, ha az előző feltétel alapján még nem vette igénybe a támogatást.

A támogatás összege a közlekedési alapismeretek tanfolyam díjának és a sikeres közlekedési

alapismeretek vizsga igazgatási szolgáltatási díjának ténylegesen megfizetett összege, de legfeljebb

25.000 forint.

**Az igény előterjesztése**

A támogatás iránti **kérelmet a Magyar Államkincstár Nyugdíjfolyósító Igazgatóságnál kell** előterjeszteni az e célra rendszeresített formanyomtatványon vagy elektronikus

űrlapon. (Postacím: Budapest, 1820).

A kérelem innen tölthető le:

<https://nyugdijbiztositas.tcs.allamkincstar.gov.hu/hu/>

Amennyiben a vizsgát tett személy

* a 18. életévét betöltötte, a kérelmet saját maga,
* ha 18. év alatti, vagy az ügy tárgyára tekintettel cselekvőképesnek nem minősül (gondnokság alatt áll), a kérelmet a törvényes képviseletét ellátó személy (szülő, gyám, gondnok)

nyújthatja be.

A kérelmet a vizsgázó által, illetve a törvényes képviselője által meghatalmazott személy is előterjesztheti. A meghatalmazott a képviseleti jogosultságát – ha azt a Rendelkezési

Nyilvántartás nem tartalmazza – köteles igazolni.

#### Az igénybejelentéskor kötelezően csatolandó irat

A kérelmezőnek a támogatással érintett díjak, azaz a közlekedési alapismeretek tanfolyam

díjának és a sikeres közlekedési alapismeretek vizsga igazgatási szolgáltatási díjának megfizetését és a megfizetett díj összegét hitelt érdemlően igazolnia kell. Az igazolás abban az esetben fogadható el, ha abból megállapítható a vizsgázó neve, a "B" kategóriás jogosítvány megszerzéséhez szükséges elméleti tanfolyam díja és a KRESZ vizsga díja, valamint a díjak megfizetésének ténye. A díjak összegét és befizetését a közúti

járművezető képzőszerv által kiállított igazolással javasoljuk bizonyítani.

#### Az igény előterjesztésének határideje

A támogatás iránti kérelem a „B” kategóriás vezetői engedély megszerzéséhez szükséges közlekedési alapismeretek vizsga sikeres letétele napjától számított egy éven belül

terjeszthető elő. A megjelölt határidő jogvesztő.

#### A támogatás folyósítása

A támogatás iránti kérelmek határozattal kerülnek elbírálásra. A jogosultság megállapítása esetén a Nyugdíjfolyósító Igazgatóság a határozat kiadását követő 13 napon belül intézkedik a támogatásnak az ügyfél kérelmében megjelölt **belföldi** pénzforgalmi szolgáltatónál vezetett **fizetési számlára** utalásáról.

A vonatkozó kormányrendelet alapján a támogatás sem postai úton, sem külföldi bankszámlára nem utalható.

#### Nem magyar állampolgárságú személyek jogosultsága

A támogatásra a magyar állampolgárokkal azonos feltételekkel jogosultak az alábbiakban felsorolt nem magyar állampolgárságú személyek is (a nemzeti felsőoktatásról szóló 2011. évi CCIV. törvény 39. § (1) bekezdés a) és c)-h) pontjában felsorolt nem magyar

állampolgárságú személyek):

1. a külön törvény szerint a szabad mozgás és tartózkodás jogával rendelkező személyek (vagyis az Európai Gazdasági Térséghez tartozó országok állampolgárai, valamint családtagjaik),
2. nemzetközi megállapodás alapján a magyar állampolgárokkal azonos elbírálás alá eső külföldi,
3. azoknak az országoknak az állampolgárai, amelyekben a magyar állampolgár a viszonosság elve alapján igénybe veheti az adott állam felsőoktatási szolgáltatásait,
4. a szomszédos államokban élő magyarokról szóló törvény (a továbbiakban: kedvezménytörvény) hatálya alá tartozó, de magyar állampolgársággal vagy a szabad mozgás és tartózkodás jogával nem rendelkező személy,
5. a harmadik országbeli állampolgárok beutazásáról és tartózkodásáról szóló törvényben meghatározott – magát magyar nemzetiségűnek valló – harmadik országbeli állampolgár, feltéve, hogy nem áll a kedvezménytörvény hatálya alatt és magyar állampolgársággal sem rendelkezik,
6. a magas szintű képzettséget igénylő munkavállalás és tartózkodás céljából kiállított engedéllyel (EU Kék Kártyával) rendelkező harmadik országbeli állampolgár,
7. az összevont engedéllyel rendelkező harmadik országbeli állampolgárok.

**A nem magyar állampolgárságú kérelmező által a támogatás iránti kérelem benyújtásakor csatolandó további dokumentumok:**

A személyazonosság igazolásához az érvényes úti okmány vagy személyazonosító igazolvány, regisztrációs igazolás, vagy a lakcímkártya másolata.

A fenti 6., 7., pontban említett személyek esetén a megjelölt státuszt igazoló okirat másolata.

#### Az igazolás módja:

Az EU Kék Kártyával rendelkező személy az ezen státuszt igazoló tartózkodási engedély, az összevont engedéllyel rendelkező harmadik országbeli állampolgár ezen státuszt a

tartózkodási engedély másolatának benyújtásával igazolhatja.

**22. EGYEBEK**

1. Tan- és vizsgadíjat tilos az ügyfélnek közvetlenül az oktatónak átadni, mert az egyrészt

törvényellenes, másrészt visszaélésre ad lehetőséget!

1. Esetenként iskolánk akciót hirdethet és a közölt áraktól lefelé eltérhet. Az akciós kedvezmény

mértékét és időtartamát külön feltételekben határozzuk meg, - Képzési Szerződés - mely a vállalási feltétel mellékletét képezi. Akció esetén a meghirdetett tandíj az elméleti képzésre, az akciós

óradíjak pedig a 29 alapórára vonatkoznak. A részleges szolgáltatást (pl. a tanfolyamot megszakító, vagy a másik képzőszervhez távozó) igénybe vevő tanulókra a jelen

#### „Tájékoztató”- ban közölt nem akciós résztandíjak vonatkoznak.

1. A befizetést bizonyító számlát gondosan meg kell őrizni, mert nem pótolható. Kérésre az oktatónak be kell mutatni. Szolgáltatást csak ezt követően biztosítunk.
2. Részletfizetés lehetséges. Első összege az elméleti tanfolyamdíj, ezt követik a vizsgadíjak és legalább 1 vezetési óra. Az előre fizetett gyakorlati órák esetén az alapdíjat kell megfizetni. Az alapdíjra épülő felár díjakat legkésőbb a következő hónap 5. napjáig kell megtéríteni. A felár pontos összegéről a képzőszerv tájékoztatja a tanulót.
3. Folyamatos képzést csak előre megfizetett tan- és vizsgadíj részletek esetén tudunk biztosítani.

Ha az ügyfél nem időben fizet, az hátráltatja a gyakorlati képzés menetét, melyet oktatás módszertani szempontok miatt nem célszerű megszakítani.

#### Ha a tanuló előre befizetett tandíját az esetleges áremelésig nem használja fel, úgy az új árszabás miatt a különbözetet rá kell fizetni.

1. A csoportos foglalkozásokat igénylő szolgáltatás (elméleti tanfolyam) tandíjrésze a tanfolyam beindulása után nem változik és nem is kérhető, nem is téríthető vissza.
2. A tanfolyam beindulása előtt a befizetett tandíj ügyintézési költséggel csökkentett része írásban visszaigényelhető. A gyakorlati vezetési órákat aktuális áron, oktató, ill. autó típusonként változó áron biztosítjuk.
3. A tanfolyam félbeszakítása esetén - írásbeli kérelemre - a fennmaradó részt az adminisztrációs díj levonásával visszafizetjük.
4. Tantermi tanfolyam esetén kötelező minden órán részt venni!

SIKERES FELÉSZÜLÉST ÉS EREDMÉNES VIZSGÁT KÍVÁNUNK!

Szeged, 2025.06.01.

Magyar Tibor

Ügyvezető, Iskolavezető